<classify> JESHI la Polisi mkoani Pwani linamshikilia Mwajuma Malembeka 28 kwa tuhuma za kumuua mumewe Seleman Seleman 43 mkulima na mkazi wa Kijiji cha Chamalale wilaya ya Kisarawe kwa kumchoma na bisibisi kwenye bega la kushoto.Kwa mujibu wa taarifa iliyotolewa kwa vyombo vya habari na kamanda wa polisi mkoani humo Wankyo Nyigesa alisema kuwa tukio hilo lilitokea Agosti 2 mwaka huu majira ya saa 11:00 jioni huko eneo la Kijiji cha Chamalale kata ya Vihingo tarafa ya Mzenga.Taarifa hiyo imeeleza kuwa, chanzo cha mauji hayo ni wivu wa kimapenzi baada ya kutokea mzozo baina yao ambapo mtuhumiwa alimtuhumu mumewe kuwa si mwaminifu katika ndoa yao na kusababisha ugomvi huo uliosababisha mauaji hayo.Kutokana na tukio hilo mtuhumiwa anatarajiwa kufikishwa mahakamani kujibu tuhuma hizo za kufanya mauaji.  <topic>: KITAIFA 